pythainlp/thaigov-v2-corpus-22032023 huggingface dataset:
วันศุกร์ที่ 18 มิถุนายน 2564
ดีอีเอส ผนึก ศปอส.ตร. บุกจับ 7 ผู้ต้องหาเครือข่ายเว็บพนัน เงินหมุนเวียน 200 ล้านบาท/เดือน
ดีอีเอส ผนึก ศปอส.ตร. บุกจับ 7 ผู้ต้องหาเครือข่ายเว็บพนัน เงินหมุนเวียน 200 ล้านบาท/เดือน
“ชัยวุฒิ”รมว.ดีอีเอสรุกปฏิบัติการปราบปรามเว็บพนันออนไลน์(บอลยูโร2020) ประสานศปอส.ตร.ปูพรมตรวจค้นเป้าหมาย4จุดเครือข่ายเว็บดังวงเงินหมุนเวียน200ล้านบาทต่อเดือน พร้อมจับกุมผู้ต้องหา7คน
นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากการร่วมทำงานระหว่างกระทรวงดิจิทัลฯกับหน่วยงานของสำนักงานตำรวจแห่งชาติ(สตช.)ภายใต้ปฏิบัติการปราบปรามเว็บพนันบอลยูโร2020ล่าสุดได้ประสานกับศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)และกองบังคับการสืบสวนสอบสวนสำนักงานตรวจคนเข้าเมืองจับกุมเครือข่ายเวบไซต์พนันออนไลน์เครือข่ายเวบไซต์UFABETพบเงินหมุนเวียนประมาณ200ล้านบาทต่อเดือนและจับกุมผู้ต้องหาได้7คนตรวจยึดทรัพย์สิน/เงินสดรวมมูลค่าเกือบ20ล้านบาท
สำหรับปฏิบัติการฯตรวจค้นและจับกุมครั้งนี้สืบเนื่องมาจากกองบังคับการสืบสวนสอบสวนสำนักงานตรวจคนเข้าเมือง(สตม.)ได้รับการร้องเรียนจากผู้ปกครองกรณีมีเด็กนักเรียนเข้าแทงผลการพนันฟุตบอลผ่านเวบไซต์www.UFABET.COM ผ่านLINE Official UFA777, UFA368, UFAR1, UBET777 จากการตรวจสอบพบว่ามีการเปิดให้แทงผลพนันฟุตบอลผ่านเวบไซต์ ดังกล่าวจริงโดยมีเงินหมุนเวียนประมาณ200ล้านบาทต่อเดือนจึงได้ร่วมกับชุดศปอส.ตร.สืบสวนขยายผลและออกหมายค้นเข้าทำการจับกุมผู้ต้องหาพร้อมของกลางจำนวน4จุดในพื้นที่กรุงเทพฯนนทบุรีและประจวบคีรีขันธ์
โดยสามารถจับกุมผู้ต้องหาได้7คนอายุระหว่าง26-39ปีพร้อมตั้งข้อกล่าวหาว่า“ร่วมกันจัดให้มีการเล่นหรือทำอุบายล่อช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นการพนัน(ออนไลน์)ในการเล่นซึ่งมิได้รับอนุญาตจากเจ้าพนักงาน”
ในการเข้าตรวจค้นครั้งนี้ได้ยึดของกลางมูลค่ารวมเกือบ20ล้านบาทได้แก่สมุดบัญชี บัตรกดเงินคอมพิวเตอร์อาวุธปืนสั้นรถยนต์รวมถึงเงินสด 595,000บาทและเงินสดค้างอยู่ในบัญชีของผู้ต้องหาจำนวน 1.6ล้านบาท
“ผมกำชับให้ทุกหน่วยงานร่วมกันปราบปรามการพนันทุกรูปแบบและบังคับใช้กฎหมายอย่างเข้มข้นอย่างต่อเนื่องเพราะการพนันถือเป็นปัญหาระดับชาติและส่งผลไปสู่ปัญหาในครอบครัวเนื่องจากมีการมอมเมาประชาชนทั้งผู้ใหญ่และเยาวชนสร้างความเสียหายมากมายทั้งในแง่เศรษฐกิจและสังคม
เรื่องนี้ผมจะดำเนินการอย่างเด็ดขาดเพราะต้องการให้ใช้โซเชียลสังคมออนไลน์กันอย่างสร้างสรรค์และมีประโยชน์ให้มากที่สุด"นายชัยวุฒิกล่าว
พร้อมกันนี้อยากขอความร่วมมือจากประชาชนหากพบเห็นการกระทำความผิดหรือพบเบาะแสเกี่ยวกับการพนันออนไลน์สามารถแจ้งเข้ามาได้ที่เพจอาสาจับตาออนไลน์https://m.facebook.com/DESMonitor/ตลอด24ชั่วโมงโดยข้อมูลจะถูกปิดเป็นความลับ
***********
วันพุธที่ 24 พฤศจิกายน 2564
1 มกราคม 2566 กรมธนารักษ์กำหนดวันเริ่มใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ.2562
กรมธนารักษ์เตรียมพร้อมเดินหน้าประกาศใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 มีผลใช้บังคับตั้งแต่วันที่ 1 มกราคม 2566
วันนี้ (24 พฤศจิกายน 2564) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า ตามประกาศคณะกรรมการประเมินราคาทรัพย์สินเพื่อประโยชน์แห่งรัฐ เรื่อง กำหนดวันเริ่มใช้บัญชีราคาประเมินที่ดินหรือสิ่งปลูกสร้างตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 โดยคณะกรรมการประจำจังหวัดประกาศบัญชีราคาประเมินที่ดินหรือสิ่งปลูกสร้างที่จัดทำ ทุกรอบ 4 ปี ซึ่งต้องประกาศล่วงหน้าก่อนวันเริ่มใช้บัญชีเป็นเวลาไม่น้อยกว่า 30 วัน และบัญญัติให้บัญชีราคาประเมินที่ดินหรือสิ่งปลูกสร้าง เริ่มใช้ ณ วันที่ 1 มกราคม ของปีที่คณะกรรมการประเมินราคาทรัพย์สินเพื่อประโยชน์แห่งรัฐกำหนด นอกจากนี้ อธิบดีกรมธนารักษ์กล่าวรายละเอียดเพิ่มเติมต่อว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในปัจจุบันยังคงส่งผลกระทบโดยรวมต่อสภาวะเศรษฐกิจของประเทศ ทางคณะกรรมการประเมินราคาทรัพย์สินเพื่อประโยชน์แห่งรัฐ จึงออกประกาศให้เริ่มใช้บัญชีราคาประเมินที่ดินหรือสิ่งปลูกสร้างตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ.2562โดยให้มีผลบังคับใช้ในวันที่ 1 มกราคม 2566 พร้อมกันทั่วประเทศ
ทั้งนี้ ในระหว่างนี้ที่ยังไม่เริ่มใช้บัญชีฯ ดังกล่าว ให้ใช้บัญชีกำหนดราคาประเมินทุนทรัพย์ของอสังหาริมทรัพย์ รอบบัญชี พ.ศ. 2559 - 2562 เพื่อเรียกเก็บค่าธรรมเนียมจดทะเบียนสิทธิและนิติกรรมไปพลางก่อน อธิบดีกรมธนารักษ์กล่าวในตอนท้าย
วันจันทร์ที่ 1 พฤศจิกายน 2564
โฆษกดีอีเอสเตือนข่าวปลอมเตรียมรับมือพายุ 5 ลูก ที่จะส่งผลกระทบกับประเทศไทย
โฆษกดีอีเอสเตือนข่าวปลอมเตรียมรับมือพายุ 5 ลูก ที่จะส่งผลกระทบกับประเทศไทย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลภัยพิบัติประเด็นเรื่องเตรียมรับมือพายุ5ลูกที่จะส่งผลกระทบกับประเทศไทยทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีการโพสต์ให้ข้อมูลในสื่อสังคมออนไลน์ถึงพายุ5ลูกที่อาจส่งกระทบต่อประเทศไทยนั้นทางกรมอุตุนิยมวิทยาได้ตรวจสอบและติดตามสถานการณ์พายุหมุนเขตร้อนในสัปดาห์นี้(1 – 8พฤศจิกายน2564)พบว่ายังไม่มีสัญญาณการก่อตัวของพายุหมุนเขตร้อนที่จะมีผลกระทบต่อประเทศไทยแต่อย่างไรอาจจะมีหย่อมความกดอากาศต่ำที่ปรากฏบริเวณทะเลจีนใต้และอ่าวไทยในบางช่วงเวลาทำให้ภาคใต้มีฝนเพิ่มขึ้นได้ในระยะนี้ โดยพยากรณ์อากาศ7วันข้างหน้าระหว่างวันที่31ตุลาคม2564 – 6พฤศจิกายน2564พบว่าในช่วงดังกล่าวบริเวณความกดอากาศสูงหรือมวลอากาศเย็นจากประเทศจีนแผ่ปกคลุมภาคตะวันออกเฉียงเหนือตอนบนและทะเลจีนใต้ส่งผลให้มีลมตะวันออกเฉียงเหนือและลมตะวันออกพัดปกคลุมประเทศไทยและอ่าวไทยทำให้ประเทศไทยยังคงมีฝนฟ้าคะนองเกิดขึ้นในระยะนี้
โดยมีฝนตกหนักบางแห่งในภาคใต้ส่วนในช่วงวันที่2 – 6พฤศจิกายน2564ซึ่งบริเวณความกดอากาศสูงหรือมวลอากาศเย็นจากประเทศจีนที่ปกคลุมประเทศไทยตอนบนและทะเลจีนใต้มีกำลังอ่อนลงทำให้ประเทศไทยตอนบนมีฝนลดลงและมีอากาศเย็นในตอนเช้าสำหรับภาคใต้ลมตะวันออกและลมตะวันออกเฉียงเหนือยังคงพัดปกคลุมภาคใต้และอ่าวไทยตลอดช่วงทำให้ภาคใต้ยังคงมีฝนตกต่อเนื่องและมีฝนตกหนักบางแห่งจึงขอให้ประชาชนบริเวณประเทศไทยตอนบนดูแลรักษาสุขภาพเนื่องจากสภาพอากาศที่เปลี่ยนแปลงส่วนประชาชนบริเวณพื้นที่เสี่ยงภัยในภาคใต้ควรระวังอันตรายจากฝนตกหนักและฝนที่ตกสะสมซึ่งอาจทำให้เกิดน้าท่วมฉับพลันและน้ำป่าไหลหลาก
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th, Facebook:กรมอุตุนิยมวิทยา, Application: Thai weatherหรือติดต่อสายด่วน1182 (ตลอด24ชั่วโมง) ทั้งนี้ขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
วันพุธที่ 11 พฤษภาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้อัครราชทูตที่ปรึกษาฝ่ายการพาณิชย์ ณ สถานเอกอัครราชทูตออสเตรียประจำประเทศไทย เข้าเยี่ยมคารวะ
และหารือเกี่ยวกับความร่วมมือด้านการสนับสนุนและส่งเสริมการคมนาคมในประเทศไทย
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. Günther Sucher อัครราชทูตที่ปรึกษาฝ่ายการพาณิชย์ ณ สถานเอกอัครราชทูตออสเตรียประจำประเทศไทยเข้าเยี่ยมคารวะ และหารือในประเด็นการสนับสนุนและส่งเสริมการคมนาคมในประเทศไทย โดยมี นายชยธรรม์ พรหมศร ปลัดกระทรวงคมนาคม ผู้อำนวยการสำนักงานนโยบายและแผนการขนส่งและจราจร ผู้อำนวยการกองต่างประเทศ สำนักงานปลัดกระทรวงคมนาคม ผู้แทนจากสำนักงานนโยบายและแผนการขนส่งและจราจร และการรถไฟแห่งประเทศไทยเข้าร่วมหารือ เมื่อวันที่ 11 พฤษภาคม 2565 ณ กระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม ได้กล่าวถึงการพัฒนาด้านโครงสร้างพื้นฐานของไทยตามมติของนายกรัฐมนตรี พร้อมนำเสนอความคืบหน้าโครงการสำคัญภายใต้การดูแลของกระทรวงคมนาคม ได้แก่ (1) แผนพัฒนายานยนต์ไฟฟ้าของกระทรวงคมนาคม 2565 - 2580 (MOT EV Development Plan 2022-2037) (2) การพัฒนาระบบรถไฟฟ้าในเขตกรุงเทพฯ และปริมณฑล ซึ่งในปัจจุบันดำเนินการแล้วเสร็จและเปิดให้บริการแล้ว จำนวน 11 เส้นทาง จากทั้งหมด 14 เส้นทาง (3) การบูรณาการทางหลวงพิเศษระหว่างเมืองร่วมกับระบบราง และ (4) โครงการ Landbridge ที่มีการบูรณาการแผนพัฒนารถไฟทางคู่และรถไฟทางเร็วสูงทั่วประเทศ เพื่อผลักดันให้ประเทศไทยเป็นศูนย์กลางเส้นทางคมนาคม (Hub) ของอาเซียน
นอกจากนี้ ที่ประชุมได้หารือในประเด็นต่าง ๆ อาทิ แนวทางการแก้ไขปัญหาจราจรในการคมนาคมขนส่งทุกรูปแบบ (Traffic Solutions) จากบริษัท ATC Austrian Technology Cooperation นำโดย Mr. Tino Terraneo ประธานกรรมการบริษัท ATC และบริษัท Doppelmayr Seilbahnen นำโดย Mr. Martin Ladner ผู้บริหารภูมิภาคเอเชียตะวันออกเฉียงใต้ และ Mr. Josef Auer ที่ปรึกษาบริษัทฯ รวมถึงความคืบหน้าต่อร่างผนวกของความตกลงว่าด้วยความร่วมมือด้านการรถไฟระหว่างกระทรวงคมนาคมแห่งราชอาณาจักรไทย และกระทรวงคมนาคม นวัตกรรม และเทคโนโลยีแห่งสาธารณรัฐออสเตรีย
วันจันทร์ที่ 23 พฤษภาคม 2565
โอกาสทองของนักศึกษาจบใหม่!! รมว.สุชาติ หารือ IM Japan ส่งคนไทยไปทำงานญี่ปุ่น สร้างนักธุรกิจหน้าใหม่
โอกาสทองของนักศึกษาจบใหม่!! รมว.สุชาติ หารือ IM Japan ส่งคนไทยไปทำงานญี่ปุ่น สร้างนักธุรกิจหน้าใหม่
วันที่23พฤษภาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับMr. Hitoshi Kanamoriประธานองค์กรพัฒนาฝีมือแรงงานระดับนานาชาติประเทศญี่ปุ่น(IM Japan)และคณะเพื่อเยี่ยมคารวะรัฐมนตรีว่าการกระทรวงแรงงานในโอกาสที่Mr. Hitoshi Kanamoriรับตำแหน่งประธานIM Japanเมื่อเดือนมีนาคม2563และหารือข้อราชการการขยายการรับผู้ฝึกปฏิบัติงานเทคนิคชาวไทยรวมทั้งแนวทางการขยายความร่วมมือไปสู่ข้อตกลงใหม่ในเรื่องการรับส่งพนักงานทักษะเฉพาะทาง(Specified Skilled Worker)โดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายสุทธิสุโกศลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงาน นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ณห้องจัตุมงคลชั้น6อาคารกระทรวงแรงงาน
นายสุชาติกล่าวว่ากระทรวงแรงงานขอขอบคุณIM Japanเป็นอย่างยิ่งที่ทำให้คนไทยได้มีโอกาสไปฝึกปฏิบัติงานเทคนิคในประเทศญี่ปุ่นกับบริษัทที่เป็นสมาชิกขององค์กรฯถึงเกือบ200แห่งทั่วประเทศญี่ปุ่นโดยมีคนไทยเข้าร่วมโครงการในปัจจุบันจำนวนราว650คนอีกทั้งผู้จะได้รับการฝึกปฏิบัติงานเทคนิคยังจะได้รับการฝึกอบรมภาษาและวัฒนธรรมของญี่ปุ่นก่อนเดินทางอีกด้วยโครงการนี้มีส่วนช่วยส่งเสริมการพัฒนาสถานประกอบการและการพัฒนาทรัพยากรมนุษย์รวมถึงการสนับสนุนให้เกิดความร่วมมือทางด้านเศรษฐกิจผ่านการถ่ายทอดเทคโนโลยีและการแลกเปลี่ยนทางเทคนิคให้กับผู้ฝึกปฏิบัติงานเทคนิคคนไทยรวมทั้งเปิดโอกาสให้คนไทยได้พัฒนาขีดความสามารถและเพิ่มศักยภาพในสายงานของตนจนสามารถประสบความสำเร็จในการทำงานได้อย่างน่าชื่นชมกระทรวงแรงงานพร้อมที่จะสนับสนุนสถานที่ฝึกอบรมเพื่อรองรับการขยายจำนวนผู้ฝึกอบรมที่เพิ่มขึ้นโดยในเบื้องต้นมีศูนย์ฝึกอบรมที่จ.ปทุมธานีจ.สมุทรปราการและสถาบันสำนักงานพัฒนาฝีมือแรงงานทุกจังหวัดทั่วประเทศรวมทั้งการขยายความร่วมมือไปสู่ข้อตกลงใหม่ในเรื่องการรับ-ส่งพนักงานทักษะเฉพาะทางเพื่อให้เกิดเป็นรูปธรรมในการเดินทางไปทำงานในต่างประเทศของไทยต่อไป
นายสุชาติกล่าวต่อว่าโครงการIM Japanเป็นโครงการที่จะช่วยสร้างโอกาสอันดีให้เด็กไทยโดยเฉพาะเป็นอีกทางเลือกหนึ่งให้นักศึกษาจบใหม่ที่กำลังจะตัดสินใจหางานทำเรียนต่อหรือต้องการจะพัฒนาทักษะฝีมือของตนเองเพื่อนำไปต่อยอดในการประกอบอาชีพได้ในอนาคตอีกทั้งจะเป็นการเปิดประสบการณ์ใหม่ๆทั้งภาษาวัฒนธรรมในการเรียนรู้การใช้ชีวิตในต่างแดนซึ่งสอดคล้องกับนโยบายรัฐบาลที่จะส่งเสริมให้คนไทยทุกกลุ่มมีงานทำไม่เพียงแต่ในประเทศเท่านั้นกระทรวงแรงงานยังส่งเสริมให้คนไทยที่มีทักษะฝีมือได้มีโอกาสได้ไปทำงานในต่างประเทศเพื่อสร้างชีวิตใหม่สร้างฐานะให้แก่ตนเองครอบครัวและประเทศชาติอีกด้วย
+++++++++++++++++++
กองเผยแพร่และประชาสัมพันธ์
23พฤษภาคม2565
วันจันทร์ที่ 13 กันยายน 2564
รมช.สาธิต กำชับ จ.สมุทรปราการ เร่งฉีดวัคซีนโควิดกลุ่มเป้าหมายครอบคลุมร้อยละ70
รัฐมนตรีช่วยว่าการกระทรวงสาธารสุข กำชับ จ.สมุทรปราการ เร่งรัดการฉีดวัคซีนโควิด 19 ประชากรกลุ่มเป้าหมายในพื้นที่ครอบคลุม 70% โดยเพิ่มจุดบริการนอกสถานพยาบาล และที่ รพ.สต. รวมทั้งเพิ่มบริการในวันหยุด เพื่อให้คนในชุมชนเข้าถึงวัคซีนสะดวก รวดเร็ว
วันนี้ (13 กันยายน 2564) ที่ จ.สมุทรปราการ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายวันชัย คงเกษม ผู้ว่าราชการ จ.สมุทรปราการ และนพ.ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 ลงพื้นที่ติดตามสถานการณ์โรคโควิด 19 ให้กำลังใจเจ้าหน้าที่ พร้อมรับมอบเครื่อง X-Ray เคลื่อนที่ยี่ห้อ Shimadzu จาก บริษัท คราทอส จำกัด มูลค่า 3 ล้านบาท เพื่อสนับสนุนการทำงานโรงพยาบาลสนาม สมุทรปราการร่วมใจ 5 ที่ อาคารคลังสินค้า โครงการ WHA Mega Logistics Center Chonlaharnpichit ขนาด 1,200 เตียง ที่ให้การดูแลผู้ป่วยโควิด 19 ทั้งชาวไทยและต่างด้าว ข้อมูลวันนี้ มีผู้ป่วยรักษาอยู่ 816 คน ส่วนใหญ่เป็นผู้ติดเชื้อกลุ่มสีเขียวที่ไม่มีอาการหรืออาการน้อย
ดร.สาธิต กล่าวว่า ในวันนี้ได้ลงพื้นที่เพื่อติดตามสถานการณ์และให้กำลังใจบุคลากร เจ้าหน้าที่สาธารณสุขที่ดูแลผู้ติดเชื้อโควิด19 แม้ว่าสถานการณ์เริ่มคลี่คลาย แต่ยังคงพบผู้ติดเชื้อต่อเนื่อง โดยในวันนี้ จ.สมุทรปราการพบผู้ติดเชื้อรายใหม่เพิ่ม 443 คน จำนวนผู้ติดเชื้อสะสมรวม 93,996 คน ซึ่งบุคลากรทางการแพทย์ทุกคนยังต้องทำงานหนักเพื่อดูแลผู้ป่วยทุกคนให้ดีที่สุด ทั้งนี้ ได้กำชับให้นายแพทย์สาธารณสุขจังหวัดและผู้อำนวยการโรงพยาบาลสมุทรปราการ เร่งรัดการฉีดวัคซีนให้กับประชากรเป้าหมายในพื้นที่ให้ครอบคลุม 70% ให้จัดจุดบริการนอกสถานพยาบาลและที่รพ.สต. เพื่อให้คนในชุมชนเข้าถึงวัคซีนให้มากที่สุด รวมทั้งให้โรงพยาบาลสมุทรปราการบริการฉีดวัคซีนในวันหยุดด้วย โดยได้นัดหมายประชาชนเข้ารับการฉีดวัคซีนเฉลี่ยวันละ 1,600-2,000 คน เฉพาะวันนี้ฉีดไป 1,687 คน
สำหรับการดูแลรักษาผู้ป่วยโควิด 19 โรงพยาบาลสมุทรปราการมีเตียงรองรับผู้ป่วยโควิดรวม 300 เตียง ในจำนวนนี้เป็น ICU โควิด 55 เตียง รองรับผู้ป่วยที่มีอาการปานกลางและอาการหนัก ส่วนผู้ป่วยที่ไม่มีอาการหรืออาการน้อยส่งไปดูแลที่โรงพยาบาลสนาม และอีกส่วนหนึ่งจะเข้าระบบ HI /CI ซึ่งระบบนี้ช่วยให้โรงพยาบาลสามารถดูแลผู้ป่วยที่มีอาการหนักได้เต็มที่ อย่างไรก็ตาม ต้องขอความร่วมมือประชาชน ขอให้ยึดหลักป้องกันตนเองไม่ประมาท สวมหน้ากากอนามัย รักษาระยะห่าง หมั่นล้างมือ งดไปในพื้นที่เสี่ยง และขอให้เข้ารับการฉีดวัคซีนตามนัดหมาย เพื่อลดการป่วยหนักและเสียชีวิต
“ขอให้กำลังใจบุคลากรทางการแพทย์ที่ปฏิบัติหน้าที่ทุกคนที่เสียสละทุ่มเทอย่างหนัก และต่อสู้กับโควิดไปด้วยกัน คาดหวังว่า 3-4 เดือนต่อเดือนต่อจากนี้ เมื่อมีการฉีดวัคซีนครอบคลุมแล้ว สถานการณ์จะดีขึ้น รวมถึงประเทศจะเดินหน้าภาคเศรษฐกิจได้ภายใต้นโยบายรัฐบาล” ดร.สาธิตกล่าว
************************************ 13 กันยายน 2564
วันศุกร์ที่ 8 กรกฎาคม 2565
ไทย-จีน กระชับความสัมพันธ์ความร่วมมือด้านการกักกันและด้านความปลอดภัยอาหาร
ไทย-จีน กระชับความสัมพันธ์ความร่วมมือด้านการกักกันและด้านความปลอดภัยอาหาร พร้อมรองรับการส่งออกในช่วงฤดูผลไม้
นายสมชวน รัตนมังคลานนท์ รองปลัดกระทรวงเกษตรและสหกรณ์ เปิดเผยภายหลังได้รับมอบหมายจากปลัดกระทรวงเกษตรและสหกรณ์เป็นประธานการประชุมคณะกรรมการระดับสูงด้านสุขอนามัยและสุขอนามัยพืช ไทย-จีน (JTC-SPS) ครั้งที่ 7 ร่วมกับนายจาง เป่าเฟิง อธิบดีกรมความร่วมมือระหว่างประเทศ สำนักงานศุลกากรจีน (GACC) พร้อมด้วยอธิบดี และ รองอธิบดี จากสำนักงานมาตรฐานสินค้าเกษตรและอาหารแห่งชาติ (มกอช.) กรมวิชาการเกษตร กรมปศุสัตว์ และ กรมประมง เข้าร่วมหารือ ณ กระทรวงเกษตรและสหกรณ์ ทั้งสองฝ่ายได้หารือกันในหลายประเด็น ทั้งด้านการกักกัน (Quarantine) และ ด้านความปลอดภัยอาหาร (Food Safety) เพื่อแก้ไขปัญหาคงค้างและแลกเปลี่ยนข้อมูลทางวิชาการที่เป็นประโยชน์ระหว่างกัน
โดยผลการประชุม JTC-SPS ครั้งนี้ ฝ่ายจีนได้ตอบรับที่จะพิจารณาข้อเสนอของฝ่ายไทยหลายประเด็น เพื่อให้บรรลุวัตถุประสงค์ในการอำนวยความสะดวก และลดอุปสรรคด้านการค้าสินค้าเกษตรภายใต้บันทึกความเข้าใจร่วมกันว่าด้วยความร่วมมือด้านสุขอนามัยและสุขอนามัยพืช (MOU on SPS) โดยเฉพาะ 1) การขอส่งออกกุ้งก้ามกรามมีชีวิตเพื่อการบริโภค เนื่องจากกุ้งก้ามกรามเป็นแหล่งอาหารที่อุดมไปด้วยคุณประโยชน์ที่ดีต่อสุขภาพ ประกอบกับความชื่นชอบของผู้บริโภคชาวจีนในอาหารประจำชาติไทยอย่างเมนูต้มยำกุ้งหรือเมนูกุ้งก้ามกรามเผา จึงเป็นโอกาสที่ดีของผู้ประกอบการไทยในการส่งต่อสิ่งดี ๆ เช่นนี้ต่อไปยังประเทศเพื่อนบ้านของเรา 2) การเปิดตลาดโคมีชีวิตภายใต้รูปแบบ Sandbox เป็นนโยบายสำคัญที่รัฐบาลไทยให้ความสำคัญ พร้อมทั้งยังเปิดโอกาสให้กับเกษตรกรผู้เลี้ยงโคสามารถส่งโคมีชีวิตโดยตรงไปยังจีนผ่านเส้นคมนาคมทางบก และเส้นทางรถไฟจีนลาว และ 3) การเชื่อมต่อระบบใบรับรองอิเล็กทรอนิกส์ (e-SPS) จะผลักดันให้การอำนวยความสะดวก ด้านการค้าสามารถทำได้เร็วขึ้นพร้อมทั้งยังสร้างความโปร่งให้กับกลุ่มคู่ค้าได้เช่นกัน โดยทั้งสองประเทศจะมีการหารือระดับเทคนิคเพื่อผลักดันความร่วมมือซึ่งนำไปสู่การอำนวยความสะดวกด้านการส่งออกสินค้าเกษตรจากไทยไปจีนที่เป็นประโยชน์ต่อการค้าสินค้าเกษตรไทยในภาพรวม พร้อมกันนั้นยังได้เห็นชอบในหลักการส่งออกผลไม้ไทยผ่านเส้นทางขนส่งแบบผสม (Hybrid) เพื่อให้เส้นทางดังกล่าวเป็นเส้นทางการส่งออกชั่วคราวสำหรับอำนวยความสะดวกให้ผู้ประกอบการไทยในช่วงที่การจราจรทางบกแออัดโดยเฉพาะอย่างยิ่งช่วงฤดูกาลผลไม้ไทยด้วย
ทั้งนี้ กระทรวงเกษตรและสหกรณ์จะจัดการประชุม JTC-SPS ครั้งที่ 8 ร่วมกับ GACC อีกครั้งในปี 2024 ซึ่งฝ่ายจีนจะเป็นเจ้าภาพจัดงานในครั้งนี้ โดยทั้งสองฝ่ายคาดหวังว่าการค้าขายสินค้าเกษตรของไทยและจีนจะขยายการเติบโตให้มากยิ่งขึ้นต่อไป โดยสถิติการส่งออกสินค้าเกษตรจากไทยไปยังจีน และสถิติการนำเข้าสินค้าเกษตรจากจีนมายังไทยระหว่างปี 2564 ถึง เดือนเมษายน 2565 มีมูลค่าเฉลี่ย 400,000 ล้านบาท และ 90,000 ล้านบาท ตามลำดับ พร้อมทั้งมีแนวโน้ม ที่จะเติบโตต่อไปอย่างต่อเนื่อง
วันจันทร์ที่ 13 มิถุนายน 2565
โฆษกรัฐบาลเผย “นายกฯ” ชื่นชม ยธ.เดินหน้าไกล่เกลี่ยหนี้ภาคครัวเรือน ช่วยเหลือประชาชนสำเร็จ 18,374 ราย เป็นทุนทรัพย์กว่า 4.45 พันล้านบาท คิดเป็นร้อยละ 99.35 ของผู้เข้าร่วมไกล่เกลี่ย
โฆษกรัฐบาลเผย “นายกฯ” ชื่นชม ยธ.เดินหน้าไกล่เกลี่ยหนี้ภาคครัวเรือน ช่วยเหลือประชาชนสำเร็จ 18,374 ราย เป็นทุนทรัพย์กว่า 4.45 พันล้านบาท คิดเป็นร้อยละ 99.35 ของผู้เข้าร่วมไกล่เกลี่ย
วันที่ 13 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยความคืบหน้าการแก้ไขปัญหาหนี้สินภาคครัวเรือน ตามนโยบายของรัฐบาล และข้อสั่งการของพลเอก ประยุทธ์ จันทร์โอชา นายกรัฐมนตรี กำหนดให้ “ปี 2565 เป็นปีแห่งการแก้หนี้ภาคครัวเรือน” รวมทั้งกำหนดประเด็นต่าง ๆ ในการแก้ปัญหา โดยกระทรวงยุติธรรมได้รับมอบหมายให้ดำเนินการในส่วนที่เกี่ยวข้อง โดยบูรณาการร่วมกับกองทุนเงินให้กู้ยืมเพื่อการศึกษา (กยศ.) และสถาบันการเงิน จัดกระบวนการไกล่เกลี่ยหนี้สินครัวเรือนทั่วประเทศขึ้นเพื่อแก้ปัญหาหนี้สินครัวเรือน ครอบคลุมพื้นที่ทุกจังหวัดทั่วประเทศ
โฆษกประจำสำนักนายกรัฐมนตรี กล่าวว่า ที่ผ่านมานายสมศักดิ์ เทพสุทิน รัฐมนตรีว่าการกระทรวงยุติธรรมได้ดำเนินการ “มหกรรมไกล่เกลี่ยหนี้สิน หนี้ครัวเรือน” ผ่านมาแล้ว จำนวน 24 ครั้ง ไกล่เกลี่ยสำเร็จ 18,374 ราย ทุนทรัพย์กว่า 4.45 พันล้านบาท คิดเป็นร้อยละ 99.35 % ของผู้เข้าร่วมไกล่เกลี่ย โดยครั้งต่อไปจะจัดขึ้นวันที่ 17 มิถุนายน 2565 ณ โรงแรม ณ กาลเวลา จังหวัดราชบุรี
“สำหรับประชาชน ที่ต้องการเข้าร่วมไกล่เกลี่ยหนี้ขอให้ติดตามรายละเอียดจากกระทรวงยุติธรรมซึ่งจะยังคงเดินหน้ามหกรรมไกล่เกลี่ยหนี้สินทุกจังหวัด จนถึงวันที่ 15 สิงหาคม 2565 นี้ ตามบัญชาและนโยบายของนายกรัฐมนตรี พลเอก ประยุทธ์ จันทร์โอชา เร่งช่วยเหลือประชาชนในการแก้ไขปัญหาหนี้สินอย่างเป็นธรรม ทำให้เจ้าหนี้ได้รับชำระหนี้ และลูกหนี้สามารถชำระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน” นายธนกรฯ ย้ำ
วันอังคารที่ 12 กรกฎาคม 2565
กรมบัญชีกลางพร้อมจ่ายเงินช่วยเหลือพิเศษผู้สูงอายุ เริ่มจ่าย 19 ก.ค. 65
ตามที่ ครม.มีมติเมื่อวันที่ 5 ก.ค.2565 อนุมัติจัดสรรงบประมาณรายจ่ายประจำปี พ.ศ.2565 งบกลางรายการเงินสำรองจ่ายเพื่อกรณีฉุกเฉินหรือจำเป็น แก้ไขเยียวยาความเดือนร้อนเสียหายในบางกรณี การจ่ายเงินช่วยเหลือพิเศษผู้สูงอายุ 10.94 ล้านคน วงเงิน 8,382.20 ลบ.
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีได้มีมติเมื่อวันที่ 5 กรกฎาคม 2565 อนุมัติการจัดสรรงบประมาณรายจ่ายประจำปี พ.ศ. 2565 งบกลางรายการเงินสำรองจ่ายเพื่อกรณีฉุกเฉินหรือจำเป็น เพื่อแก้ไขเยียวยาความเดือนร้อนเสียหายในบางกรณี การจ่ายเงินช่วยเหลือพิเศษผู้สูงอายุ จำนวน 10.94 ล้านคน วงเงิน 8,382.20 ล้านบาท เพื่อบรรเทาผลกระทบด้านเศรษฐกิจ ตามที่กระทรวงการพัฒนาสังคมและความมั่นคงของมนุษย์เสนอ โดยผู้สูงอายุที่ได้รับเงินเบี้ยยังชีพผู้สูงอายุ จะได้รับเงินช่วยเหลือพิเศษผู้สูงอายุ 100 - 250 บาท/คน/เดือน เป็นเวลา 6 เดือน (เมษายน - กันยายน 2565) กรมบัญชีกลางในฐานะหน่วยงานที่ทำหน้าที่ในการเบิกจ่ายเงินงบประมาณดังกล่าว เพื่อโอนเงินเข้าบัญชีเงินฝากธนาคารให้แก่ผู้มีสิทธิรับเงินโดยตรงแทนกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ โดยจะจ่ายเงินรอบแรกในวันที่ 19 กรกฎาคม 2565 รวม 4 เดือน (เมษายน - กรกฎาคม 2565) รอบถัดไปในวันที่ 19 สิงหาคม 2565 และ 19 กันยายน 2565 ตามลำดับ ซึ่งผู้มีสิทธิที่ได้รับเงินเบี้ยยังชีพผู้สูงอายุ จะได้รับเงินช่วยเหลือพิเศษผู้สูงอายุ (ตาราง) ทั้งนี้ สามารถสอบถามเพิ่มเติมได้ที่ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
ผู้ที่ได้รับเงินเบี้ยยังชีพผู้สูงอายุเดือนละ   จะได้รับเงินช่วยเหลือพิเศษผู้สูงอายุเดือนละ
600 บาท       100 บาท
700 บาท       150 บาท
800 บาท       200 บาท
1,000 บาท      250 บาท
วันศุกร์ที่ 25 มิถุนายน 2564
รองนายกรัฐมนตรี เป็นประธานในพิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว
พิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทยอย่างเป็นทางการ
วันที่ ๒๕ มิถุนายน ๒๕๖๔ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานในพิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทยอย่างเป็นทางการ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวรายงานถึงความเป็นมาและความสำคัญของการดำเนินงาน นายไมเคิล ฮีธ อุปทูตรักษาการแทนเอกอัครราชทูตสหรัฐอเมริกาประจำประเทศไทย กล่าวแสดงความยินดีในความร่วมมือของสหรัฐอเมริกาและไทย นายดุสิต เมนะพันธุ์ รองปลัดกระทรวงการต่างประเทศ กล่าวถึงการประสานงานติดตามโบราณวัตถุ ทั้งนี้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายประทีป เพ็งตะโก อธิบดีกรมศิลปากร นายธานี แสงรัตน์ อธิบดีกรมสารนิเทศ นายเอริค แมคล็อคลิน ผู้ช่วยทูตประจำภูมิภาค สำนักงานสืบสวนเพื่อความมั่นคงแห่งมาตุภูมิ ประเทศไทย ในนามสำนักงานสืบสวนเพื่อความมั่นคงแห่งมาตุภูมิ สหรัฐอเมริกา คณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ผู้บริหารและเจ้าหน้าที่ที่เกี่ยวข้อง เข้าร่วมในพิธีรับมอบ ณ พระที่นั่งอิศราวินิจฉัย พิพิธภัณฑสถานแห่งชาติ พระนคร
วันจันทร์ที่ 4 กรกฎาคม 2565
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
วันนี้ (4 กรกฎาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมเตรียมความพร้อมการตรวจประเมินรางวัลคุณภาพการบริหารจัดการภาครัฐ 4.0 ณ พื้นที่ปฏิบัติงาน ประจำปีงบประมาณ พ.ศ. 2565 ครั้งที่ 2 โดยที่ประชุมฯ ได้มีการหารือเกี่ยวกับแผนการดำเนินงาน “การตรวจประเมิน Site Visit” ขั้นตอนการตรวจประเมิน และแผนการนำเสนอผลงานของสำนักงานปลัดกระทรวงอุตสาหกรรม รวมถึงความคืบหน้าการเตรียมการตรวจประเมินรางวัลคุณภาพการบริหารจัดการภาครัฐ 4.0 ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม.
วันศุกร์ที่ 22 เมษายน 2565
สุดปัง! QS World University Rankings 2022 ประกาศมหาวิทยาลัยไทย ติดอันดับโลกใน 122 สาขาวิชา
.....
นายเอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม เผย Quacquarelli Symonds (QS) หรือ QS World University Rankings ซึ่งเป็นองค์กรการให้ข้อมูลในด้านการศึกษาและการจัดอันดับมหาวิทยาลัยชั้นนำของโลก ประกาศการจัดอันดับสาขาวิชาที่ติดอันดับโลก เมื่อวันที่ 6 เม.ย. 65 ปรากฏว่า มหาวิทยาลัยของประเทศไทย ได้รับการจัดอันดับในสาขาวิชาที่ติดอันดับโลก ถึง 122 สาขาวิชา เพิ่มขึ้นจากปี 64 ที่ได้ 96 สาขา อีก 26 สาขา ที่สำคัญมีสาขาวิชาที่สามารถขึ้นไปติดถึงอันดับ 47 ของโลกหรือ TOP 50 ของโลกได้ คือ สาขาด้านศิลปะการแสดง (Performing Arts) ของมหาวิทยาลัยมหิดล
.
มหาวิทยาลัยไทยที่มีสาขาวิชาที่ติดอันดับ TOP 100 ของโลก ได้แก่
จุฬาลงกรณ์มหาวิทยาลัย ติดอันดับใน 4 สาขาวิชา ได้แก่ สาขาวิชาด้านศิลปะการแสดง สาขาวิชาด้านวิศวกรรมปิโตรเลียม สาขาวิชาด้านพัฒนศึกษา และสาขาวิชาด้านนโยบายสังคมและการบริหาร
-สถาบันเทคโนโลยีพระจอมเกล้าเจ้าคุณทหารลาดกระบังติดอันดับด้านวิศวกรรมปิโตรเลียม
-มหาวิทยาลัยเกษตรศาสตร์ ติดอันดับใน สาขาวิชาด้านเกษตรศาสตร์และป่าไม้
-มหาวิทยาลัยมหิดล ติดอันดับในสาขาด้านวิชาเภสัชกรรมและเภสัชวิทยา
.
สาขาวิชาที่ติดอันดับโลกในแต่ละสถาบันอุดมศึกษาของประเทศไทย มีแนวโน้มเพิ่มขี้น เช่น จุฬาฯ ในปี 63 และ 64 ติดอันดับ 30 สาขาวิชา ขยับขึ้น 35 สาขาวิชาในปี 65 ,ม.มหิดล ปี 63 ติดอันดับ 14 สาขาวิชา ปี 64 ติดอันดับ 16 สาขาวิชา และปี 2565 ติดอันดับ 20 สาขาวิชา ,ม.เชียงใหม่ ปี 64 ติดอันดับ 9 สาขาวิชาและปี 65 ติดอันดับ 13 สาขาวิชา ,ม.ธรรมศาสตร์ ปี 64 ติดอันดับ 5 สาขาวิชา แต่ปี 65 ขยับขึ้นมาเป็น 13 สาขาวิชา เป็นต้น
#ไทยคู่ฟ้า #ร่วมต้านโควิด19
-------------------
วันอังคารที่ 8 กุมภาพันธ์ 2565
ครม.อนุมัติงบกลาง 3,150 ล้านบาท ตอบแทนเป็นขวัญกำลังใจให้อสม.เพิ่มอีกเดือนละ 500 บาทเป็นเวลา 6 เดือน
ครม.อนุมัติงบกลาง 3,150 ล้านบาท ตอบแทนเป็นขวัญกำลังใจให้อสม.เพิ่มอีกเดือนละ 500 บาทเป็นเวลา 6 เดือน
วันที่ 8 กุมภาพันธ์ 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติงบประมาณรายจ่ายประจำปี 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 ภายใต้โครงการค่าตอบแทน เยียวยา ชดเชย และเสี่ยงภัย สำหรับการปฏิบัติงานของอาสาสมัครสาธารณสุขประจำหมู่บ้าน (อสม.) ในการเฝ้าระวัง ป้องกัน และควบคุมโรคโควิด -19 ในชุมชน วงเงินจำนวน 3,150 ล้านบาท โดยจะนำไปจ่ายเป็นค่าตอบแทนเพื่อเป็นขวัญและกำลังใจให้แก่อสม.จำนวน 1,039,729 คน และอาสาสมัครสาธารณสุขกรุงเทพมหานคร(อสส.)จำนวน 10,577 คน รวมทั้งสิ้นจำนวน 1,050,306 คน ในอัตราเดือนละ 500 บาท ต่อคนระยะเวลา 6 เดือน ตั้งแต่เดือนตุลาคม 2564 – มีนาคม 2565 เพิ่มเติมจากเดิมที่ได้รับเดือนละ 1,000 บาทจากภาระงานปกติ
สำหรับกิจกรรมที่อสม.จะดำเนินการในส่วนภาระงานที่เพิ่มขึ้นประกอบด้วย อสม.เคาะประตูบ้าน แจ้งสถานการณ์โรค ให้ความรู้เกี่ยวกับวัคซีนป้องกันโควิด-19 และให้คำแนะนำในการปฏิบัติตัวที่ถูกต้องแก่ประชาชน, อสม.สำรวจ และลงทะเบียนกลุ่มเป้าหมายในชุมชนให้ได้รับการฉีดวัคซีน ติดตามอาการกลุ่มเสี่ยงหลังฉีดวัคซีนที่บ้านในชุมชน ส่งต่อผู้ที่มีอาการไม่พึงประสงค์และติดตามกลุ่มเป้าหมายจนกว่าจะได้รับวัคซีนเข็มที่ 2, สำรวจ เฝ้าระวัง คัดกรองและติดตามกลุ่มเสี่ยงในชุมชนอย่างต่อเนื่อง,ร่วมสนับสนุนการทำงานของทีมแพทย์และบุคลากรสาธารณสุขในการติดตามผู้ป่วยกักตัวที่บ้าน หรือเข้ารับการแยกกักในชุมชน, ดูแลให้คำแนะนำและประเมินคัดกรองสุขภาพจิตเบื้องต้น ทั้งสำรวจ คัดกรองความเครียด สำรวจคัดกรองโรคซึมเศร้า และประเมินภาวะซึมเศร้า รวมถึงกิจกรรมอื่นๆที่ส่งผลกระทบต่อการป้องกันการแพร่ระบาดของโรคโควิด-19 ในชุมชน
ส่วนประโยชน์ที่จะได้รับประกอบด้วย ประชาชนในชุมชนได้รับการเฝ้าระวัง คัดกรอง ป้องกันโรคโควิด-19 ในชุมชน, ประชาชนได้รับความรู้ ความเข้าใจ และปฏิบัติตัวถูกต้องในการป้องกันตนเองและครอบครัวจากการติดเชื้อโควิด-19 , ประชาชนกลุ่มเสี่ยงที่ต้องกักกัน หรือแยกตัวเพื่อสังเกตอาการ ได้รับการดูแลที่ถูกต้องจากอสม. ลดการแพร่กระจายของเชื้อไปสู่ผู้อื่น และสร้างขวัญและกำลังใจให้กับอสม.ในการปฏิบัติหน้าที่ ตลอดจนเป็นแรงจูงใจที่สามารถผลักดันให้เกิดการดูแลสุขภาพประชาชนในพื้นที่ ทำให้เกิดสุขภาวะที่ดีกับประชาชน
ทั้งนี้ที่ผ่านมากระทรวงสาธารณสุขได้มอบหมายให้อสม.และอสส.ร่วมดำเนินการเฝ้าระวัง ป้องกัน และควบคุมโควิด-19 ในชุมชนตั้งแต่เดือนกุมภาพันธ์ 2563 โดยมีผลดำเนินงานดังนี้คือ ให้ความรู้ในการป้องกันและดูแลสุขภาพตนเองแก่ประชาชนจำนวน 7,424,625 คน, เฝ้าระวังและคัดกรองกลุ่มเสี่ยงจำนวน 1,098,782 คน, เคาะประตูบ้านต้านภัยCOVID-19 จำนวน 14,020,134 หลังคาเรือน, ค้นพบกลุ่มเสี่ยงที่มีอาการและส่งต่อให้แก่เจ้าหน้าที่สาธารณสุขจำนวน 3,514 คน, อสม.แนะนำกลุ่มเป้าหมายตรวจATK และรายงานผลการตรวจผ่าน Application “สมาร์ท อสม.” จำนวน 37,643 ครั้ง , อสม.เชิญกลุ่มผู้สูงอายุ 60 ปีขึ้นไปและผู้ที่มีโรคประจำตัวมารับวัคซีนเข็มที่ 1 จำนวน 14,864,145 เข็ม และเข็มที่ 2 จำนวน 9,638,559 เข็ม
--------------------------
วันจันทร์ที่ 6 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (จังหวัดประจวบคีรีขันธ์)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย
“สถานีหัวหินใหม่” สถานีสไตล์วิกตอเรียแห่งเดียวในประเทศไทย (จังหวัดประจวบคีรีขันธ์)
สุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางรางที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอำนวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชน
“สถานีรถไฟหัวหินแห่งใหม่ สถานียกระดับที่มีทางเดินใต้สถานีแห่งแรกในประเทศไทย” เป็นหนึ่งในงานก่อสร้างรถไฟทางคู่สายใต้ ช่วง นครปฐม – ชุมพร (ช่วงหนองปลาไหล – หัวหิน) โดยสถานีรถไฟหัวหินแห่งใหม่นี้ เป็นโครงสร้างยกระดับ มีที่ทำการและที่พักคอยอยู่ชั้นล่าง ชานชาลาอยู่ชั้นบน การออกแบบยังคงความเป็นเอกลักษณ์ของสถานีเดิมที่ออกแบบตามสถาปัตยกรรมวิกตอเรีย ซึ่งมีคุณค่าความสำคัญ
ทางประวัติศาสตร์ โครงสร้างสถานีใหม่ประกอบด้วยเหล็กและคอนกรีต ทาสีครีมตัดแดงอย่างสวยงามตั้งอยู่ถัดจากสถานีหัวหินเดิมไปทางทิศใต้ สำหรับทางรถไฟเดิมยังคงมีอยู่สำหรับขบวนรถสินค้า และขบวนรถพิเศษในโอกาสสำคัญ อาคารสถานีเดิมยังคงอนุรักษ์ไว้ โดยมีแผนจะพัฒนาให้เป็นพิพิธภัณฑ์ต่อไป
วันศุกร์ที่ 1 กรกฎาคม 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ผู้แทนจากสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย เข้าพบ
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ผู้แทนจากสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ เข้าพบ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์เข้าพบ เพื่อยื่นหนังสือคัดค้านการขยายเวลาให้ผู้ขับแกร็บไบค์ หรือ GrabBike (win) และบริษัท แกร็บ (Grab) ออกไปอีก 60 วัน โดยมี นางสิริรัตน์ วีรวิศาล รองอธิบดีกรมการขนส่งทางบก และเจ้าหน้าที่ที่เกี่ยวข้อง ร่วมรับหนังสือ ในวันที่ 1 กรกฎาคม 2565 ณ ห้องประชุมกระทรวงคมนาคม
สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ ได้ยื่นหนังสือต่อกระทรวงคมนาคม เพื่อคัดค้านการขยายเวลาให้ผู้ขับแกร็บไบค์ หรือ GrabBike (win) และบริษัท แกร็บ (Grab) ออกไปอีก 60 วัน เนื่องจากกรมการขนส่งทางบก (ขบ.) ได้กำหนดให้ Grab ต้องปรับปรุงแก้ไขแอปพลิเคชันให้เป็นไปตามที่ ขบ. กำหนด คือ การนำบริการที่ผิดกฎหมายออกจากระบบเพื่อให้สามารถรับรองแอปพลิเคชันได้ ทำให้ Grab จะหยุดให้บริการ GrabBike (win) ตั้งแต่วันที่ 15 กรกฎาคม 2565 เป็นต้นไป เพื่อให้เป็นไปตามเงื่อนไข ในการให้การรับรองแอปพลิเคชันสำหรับรถรับจ้างผ่านระบบอิเล็กทรอนิกส์ ซึ่งจะต้องไม่มีการให้บริการ ที่นำไปสู่การกระทำที่ผิดกฎหมายโดยนำรถจักรยานยนต์ส่วนบุคคลไปรับส่งผู้โดยสารผ่านแอปพลิเคชัน
เลขานุการรัฐมนตรีว่าการกระทรวงคมนาคม ได้เน้นย้ำว่ารัฐมนตรีว่าการกระทรวงคมนาคมให้ความสำคัญและมีความตั้งใจอย่างยิ่งในการสั่งการให้หน่วยงานในสังกัดกระทรวงฯ ที่เกี่ยวข้อง ร่วมกันพิจารณาแนวทางในการช่วยเหลือการประกอบอาชีพให้ถูกต้องตามกฎหมาย โดยมีเป้าหมายในการจัดระเบียบรถจักรยานยนต์สาธารณะให้ทุกกลุ่มสามารถประกอบอาชีพภายใต้กรอบของกฎหมาย ให้เกิดความเป็นธรรมกับทุกฝ่าย และสอดคล้องกับวิถีชีวิตของสังคมไทยในปัจจุบัน ทั้งนี้ ได้มอบหมายให้ ขบ. หารือร่วมกับกลุ่มผู้มายื่นหนังสือดังกล่าว เพื่อให้ได้ข้อมูลที่ครอบคลุม ครบถ้วน และรอบด้าน แล้วเสนอมายังกระทรวงคมนาคม และเสนอคณะกรรมการประจำกรุงเทพมหานคร ซึ่งประกอบด้วย ขบ. ตำรวจนครบาล กรุงเทพมหานคร และหน่วยงานอื่นที่เกี่ยวข้อง เพื่อพิจารณาแนวทางที่เหมาะสมที่สุดต่อไป
วันพฤหัสบดีที่ 15 กรกฎาคม 2564
‘โฆษกแรงงาน’เผยมาตรการเยียวยา 10 จังหวัด 9 กิจการ ช่วยบรรเทาภาคแรงงานให้กิจการฟื้นตัวโดยเร็ว
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผย มาตรการเยียวยานายจ้างและผู้ประกันตน รวมทั้งอาชีพอิสระที่ได้รับผลกระทบจากมาตรการของรัฐ 10 จังหวัด 9 กิจการ ช่วยบรรเทาภาคแรงงานให้กิจการฟื้นตัวโดยเร็ว
เมื่อวันที่ 15 กรกฎาคม 2564นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)เปิดเผยว่า ตามที่คณะรัฐมนตรีได้มีมติเมื่อวันที่ 12 ก.ค.64 เห็นชอบมาตรการเยียวยานายจ้างและผู้ประกันตนรวมทั้งอาชีพอิสระที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 10 จังหวัดได้แก่ จังหวัดกรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เป็นเวลา 1 เดือนนั้น
ประเภทกิจการที่ให้ความช่วยเหลือ จากเดิม 4 สาขา ได้แก่ กิจการก่อสร้าง กิจการที่พักแรมและบริการด้านอาหาร กิจกรรมศิลปะ ความบันเทิงและนันทนาการ และกิจกรรมบริการด้านอื่น ๆ เพิ่มเติมเป็น 9 สาขาโดยเพิ่มเติมสาขาการขนส่งและสถานที่เก็บสินค้า สาขาการขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร
สำหรับรูปแบบการให้ความช่วยเหลือ ดังนี้ 1) ลูกจ้างมาตรา 33 จ่าย 50 เปอร์เซ็นต์ของค่าจ้างรายวัน สูงสุดไม่เกิน 7,500 บาท และจ่ายสมทบให้สัญชาติไทยอีก 2,500 บาทต่อคน ไม่เกิน 10,000 บาท 2) นายจ้างมาตรา 33 จ่าย 3,000 บาทต่อคน ลูกจ้างสูงสุดไม่เกิน 200 คน 3) ผู้ประกันตนมาตรา 39,40 จ่ายรายละ 5,000 บาท 4) ผู้ประกอบอาชีพอิสระ (Freelance) ที่ไม่ได้เป็นผู้ประกันตนและไม่ได้อยู่ในระบบประกันสังคม ให้ขึ้นทะเบียนตามมาตรา 40 ภายในเดือนกรกฎาคม 2564 เพื่อจะได้รับ 5,000 บาท 5) ผู้ประกอบการที่มีลูกจ้าง แต่ไม่ได้อยู่ในระบบประกันสังคม ให้ขึ้นทะเบียนตามมาตรา 33 ภายในเดือนกรกฎาคม 2564 เพื่อรับเงินช่วยเหลือตามการเยียวยาลูกจ้างมาตรา 33 และนายจ้างมาตรา 33 ผู้ประกอบการในระบบ “ถุงเงิน” 5 หมวด ภายใต้โครงการคนละครึ่งและโครงการเราชนะที่มีลูกจ้างให้ขึ้นทะเบียนผู้ประกันตนมาตรา 33 ภายในเดือน ก.ค. นี้เพื่อรับเงินช่วยเหลือตามผู้ประกอบการในระบบถุงเงิน 5 หมวด ภายใต้โครงการคนละครึ่งและโครงการเราชนะที่ไม่มีลูกจ้างให้ขึ้นทะเบียนผู้ประกันตนมาตรา 40 ภายในเดือน ก.ค. นี้ เพื่อรับค่าช่วยเหลือ 5,000 บาท
สำหรับการช่วยเหลือเยียวยาทั้งนายจ้างและผู้ประกันตนในครั้งนี้ เมื่อสำนักงานประกันสังคมได้รับจัดสรรเงินงบประมาณจากรัฐบาล และตรวจสอบข้อมูลถูกต้องครบถ้วนแล้ว จะดำเนินการโอนเงินเข้าบัญชีธนาคารพร้อมเพย์เลขประจำตัวประชาชนให้แก่ผู้ประกันตนทั้งมาตรา 33 มาตรา 39 และมาตรา 40 รวมถึงนายจ้างในกิจการเจ้าของคนเดียวที่มีชื่อระบุตามทะเบียนพาณิชย์ ขอให้ท่านรีบดำเนินการผูกบัญชีพร้อมเพย์เลขประจำตัวประชาชนให้เรียบร้อย ส่วนนายจ้างที่มีสถานะนิติบุคคล สำนักประกันสังคมจะโอนเงินเข้าบัญชีธนาคารตามชื่อนิติบุคคลที่แจ้งขึ้นทะเบียนนายจ้างกับสำนักงานประกันสังคมไว้
“ในเรื่องนี้ท่านสุชาติ ชมกลิ่น รัฐมนตรีว่าการกระทรวงแรงงานได้มีความห่วงใยพี่น้องผู้ใช้แรงงานและผู้ประกอบการที่ได้รับผลกระทบจากมาตรการของรัฐ จึงได้กำชับให้สำนักงานประกันสังคมประชุมหารือกับสำนักงานสภาพัฒนาการเศรษฐกิจและสังคมแห่งชาติ (สศช.) และหน่วยงานที่เกี่ยวข้องเพื่อเร่งกำหนดรายละเอียดให้แล้วเสร็จและเสนอคณะรัฐมนตรีในสัปดาห์หน้า เพื่อดำเนินการตามมาตรการดังกล่าวต่อไป”นางเธียรรัตน์กล่าวในท้ายสุด
วันอังคารที่ 19 ตุลาคม 2564
โฆษกเผยนายกฯเป็นห่วงเตือนประชาชนระวังภัยฉ้อโกงออนไลน์ แบงก์ชาติ - ดีอีเอส - ตช.รับบัญชานายกฯตรวจสอบระบบชำระเงิน ดีอีเอสเตรียมยกร่างพรฎ.ว่าด้วยการควบดูแลธุรกิจบริการแพลตฟอร์มดิจิทัล
โฆษกรัฐบาลเผย นายกฯ เป็นห่วง เตือนประชาชน ระวังภัยฉ้อโกงออนไลน์ แบงก์ชาติ - ดีอีเอส - ตช. รับบัญชานายกฯ จับมือตรวจสอบระบบชำระเงิน ขณะที่ดีอีเอส เตรียมยกร่าง พรฎ. ว่าด้วยการควบคุมดูแลธุรกิจบริการแพลตฟอร์มดิจิทัล
วันนี้ 19 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงประชาชน หลังมีปรากฏมีประชาชนร้องเรียนว่าถูกหักเงินจากบัญชีธนาคาร บัญชีบัตรเครดิต หรือบัญชีบัตรเดบิต อย่างผิดปกติจำนวนมาก อย่างไม่ทราบที่มา ซึ่งแบงก์ชาติ สมาคมธนาคาร- ดีอีเอส - ตช. พร้อมรับบัญชานายกรัฐมนตรี แก้ไขโดยด่วน ได้เร่งสั่งการให้หน่วยงานที่รับผิดชอบดูแลโดยด่วน
ทั้งนี้ ธนาคารแห่งประเทศไทย ได้ทำการตรวจสอบเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่ เกิดจากการทำธุรกรรมชำระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่และ ไม่ใช่แอปฯ ดูดเงินตามที่ปรากฏเป็นข่าว โดยธนาคารเจ้าของบัตรได้ดำเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดำเนินการตรวจสอบร้านค้าที่มีธุรกรรมที่ผิดปกติแล้ว ด้านกระทรวงดิจิทัลเพื่อเศรษฐกิจและสังคม (ดีอีเอส) ตรวจสอบระบบความมั่นคงปลอดภัยของธนาคารยังแข็งแรง โดยระบบของทุกธนาคารยังมีความมั่นคงปลอดภัยดี ไม่ได้ถูกบุกรุกหรือโจมตีระบบจากแฮกเกอร์ และได้ประสานงานผ่านธนาคารแห่งประเทศไทย เพื่อขอให้ธนาคารดูแลการทำระบบให้รัดกุมยิ่งขึ้น ในส่วนที่เป็นระบบการชำระเงินกับร้านค้า และทำให้มีมาตรฐานมากขึ้น ไม่ให้มีการตัดบัญชีกันได้โดยง่าย และ ขณะนี้ กำลังอยู่ในระหว่างเตรียมยกร่าง ร่าง พรฎ. ว่าด้วยการควบคุมดูแลธุรกิจบริการแพลตฟอร์มดิจิทัลที่ต้องแจ้งให้ทราบ โดยแพลตฟอร์มดิจิทัลที่มีการทำธุรกิจออนไลน์ มีการซื้อขาย มีการโอนเงิน ต้องมาจดแจ้งการประกอบธุรกิจกับภาครัฐและมีการยืนยันตัวตน
นอกจากนี้ในส่วนของ สำนักงานตำรวจแห่งชาติก็ได้เร่งสั่งการทุกหน่วยในสังกัดที่เกี่ยวข้องทำการสืบสวนสอบสวน จับกุม ปราบปราม ภัยทางสื่อสังคมออนไลน์ทุกรูปแบบ พร้อมขยายผลถึงเครือข่ายของผู้กระทำความผิดตามขั้นตอนของกฎหมายอย่างเด็ดขาด โดย ต้องระวางโทษจำคุกไม่เกิน 5 ปี หรือปรับไม่เกิน 100,000 บาท หรือทั้งจำทั้งปรับ รวมทั้งได้ประสาน กสทช. และผู้ประกอบการทุกเครือข่าย กวดขันการส่งข้อความสั้น sms ปล่อยเงินกู้ / ชวนเล่นพนันด้วย
โฆษกประจำสำนักนายกฯ กล่าวว่า นายกรัฐมนตรีฝากเตือนภัย ปัจจุบัน รูปแบบของมิจฉาชีพในออนไลน์เปลี่ยนแปลงไปมาก ดังนั้น ขอให้ประชาชนต้องระมัดระวัง และตรวจสอบ การใช้จ่าย ผ่านระบบออนไลน์ให้ดี หลีกเลี่ยงการทำธุรกรรมที่ไม่น่าเชื่อถือผ่านทางออนไลน์ หากพบปัญหาโปรดแจ้ง ธนาคารผู้ออกบัตรเพื่อแจ้งตรวจสอบและยืนยันการทำธุรกรรมในทันที สอบถามข้อมูลเพิ่มเติมที่ สายด่วน 1212 เว็บไซต์ https://www.1212occ.com และหากพบเบาะแสการกระทำความผิด สามารถแจ้งไปยัง Call Center สำนักงานตำรวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง
วันศุกร์ที่ 11 มีนาคม 2565
กระทรวงยุติธรรมร่วมการประชุมหารือการพัฒนางานบริการสำหรับให้บริการประชาชนในระบบ Citizen Portal บนแอปพลิเคชัน “ทางรัฐ”
กระทรวงยุติธรรมร่วมการประชุมหารือการพัฒนางานบริการสำหรับให้บริการประชาชนในระบบ Citizen Portal บนแอปพลิเคชัน “ทางรัฐ”
ในวันศุกร์ที่ ๑๑ มีนาคม ๒๕๖๕ เวลา ๑๐.๐๐ น. กระทรวงยุติธรรม ร่วมกับ สำนักงานคณะกรรมการพัฒนาระบบราชการ (ก.พ.ร.) และสำนักงานพัฒนารัฐบาลดิจิทัล ร่วมการประชุมหารือการพัฒนางานบริการสำหรับให้บริการประชาชนในระบบ Citizen Portal บนแอปพลิเคชัน “ทางรัฐ” ปีงบประมาณ พ.ศ. ๒๕๖๕ โดยได้รับเกียรติจากศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม พร้อมด้วย นางอรัญญา ทองน้ำตะโก รองปลัดกระทรวงยุติธรรม นางทัศนีย์ เปาอินทร์ อธิบดีกรมบังคับคดี นายชาญ วชิรเดช รองอธิบดีกรมราชทัณฑ์ นางอารีย์พันธ์ เจริญสุข รองเลขาธิการ ก.พ.ร. นางสาวอภิณห์พร อังคกมลเศรษฐ์ รองผู้อำนวยการสำนักงานพัฒนารัฐบาลดิจิทัล ผู้บริหาร และเจ้าหน้าที่ที่เกี่ยวข้องเข้าร่วม ผ่านระบบการประชุมทางไกล (Video Conference)
โดยที่ประชุมฯ ได้กล่าวถึงภาพรวมการพัฒนาระบบ Citizen Portal และเป้าหมายสำคัญของการพัฒนางานบริการประชาชนสำหรับให้บริการบน Citizen Portal พร้อมทั้งการพัฒนางานบริการของกระทรวงยุติธรรมสำหรับให้บริการประชาชนในระบบ Citizen Portal บนแอปพลิเคชัน “ทางรัฐ” ซึ่งมีเป้าหมายเพื่อให้ประชาชนสามารถเข้าถึงข้อมูล และบริการต่างๆ ของภาครัฐได้แบบเบ็ดเสร็จ ณ จุดเดียว ครบวงจร ผ่านทางช่องทางออนไลน์ ลดเวลา ประหยัดค่าใช้จ่าย ลดสำเนาเอกสาร และเพื่อให้หน่วยงานภาครัฐสามารถพัฒนาและให้บริการผ่านช่องทางดิจิทัลได้โดยง่าย ภายใต้มาตรฐานเดียวกัน
วันพุธที่ 14 กรกฎาคม 2564
กรมการขนส่งทางราง กระทรวงคมนาคม แจงที่มาที่ไปของมาตรการงดสนทนาขณะใช้บริการระบบขนส่งทางราง
ตามที่ได้ประกาศเรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10
จากกรณีที่กรมการขนส่งทางราง (ขร.) ได้ออกประกาศเรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10 เพื่อขอความร่วมมือหน่วยงานที่ให้บริการระบบขนส่งทางรางทุกระบบถือปฏิบัติ โดยหนึ่งในมาตรการที่ ขร. ได้ประกาศไว้ในข้อ 5. กำกับดูแล ตรวจติดตาม และขอความร่วมมือให้ผู้โดยสารปฏิบัติตามมาตรการป้องกันโรค ได้แก่ การเว้นระยะห่างระหว่างบุคคล สวมหน้ากากผ้าหรือหน้ากากอนามัย และงดสนทนาขณะใช้บริการระบบขนส่งทางราง ล้างมือด้วยเจลแอลกอฮอล์ทุกครั้งเมื่อเข้าและออกจากระบบ ตรวจวัดอุณหภูมิร่างกายที่จุดคัดกรอง และใช้แอปพลิเคชันไทยชนะ นั้น ได้สร้างความสงสัยให้กับประชาชนและผู้ใช้บริการระบบขนส่งทางรางถึงสาเหตุและที่มาของการกำหนดให้ผู้โดยสารงดสนทนาขณะใช้บริการระบบขนส่งทางรางว่ามีความจำเป็นมากน้อยเพียงใดถึงได้กำหนดมาตรกาขึ้นมาในลักษณะนี้
ก่อนอื่นทาง ขร. ขอแจ้งให้ทราบว่าข้อกำหนดที่ระบุให้งดสนทนาขณะใช้บริการระบบขนส่งทางรางนี้ ไม่ได้เพิ่งกำหนดออกมาเพื่อบังคับใช้ในครั้งนี้เป็นครั้งแรก แต่ข้อกำหนดดังกล่าวได้ถูกกระบุไว้ในมาตรการเพื่อรองรับการเดินทางที่จะเพิ่มขึ้นภายหลังการเปิดภาคเรียนในรูปแบบฐานวิถีชีวิตใหม่ (New Normal) ที่มีผลบังคับใช้ ตั้งแต่วันที่ 1 กรกฎาคม 2563 ซึ่งมาตรการดังกล่าวได้ผ่านการเห็นชอบจากการประชุมคณะกรรมการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ครั้งที่ 9/2563 เมื่อวันที่ 29 มิถุนายน 2563 โดยเห็นชอบตามข้อเสนอของกระทรวงคมนาคมเกี่ยวกับมาตรการเพิ่มขีดความสามารถด้านการบริการขนส่งสาธารณะเพื่อรองรับการเปิดภาคการศึกษา ซึ่งกำหนดให้งดการพูดคุยและต้องสวมหน้ากากอนามัยระหว่างการเดินทางควบคู่กับการปฏิบัติตามมาตรการป้องกันโรคอื่นๆ
ทั้งนี้ ขอชี้แจงว่ามาตรการดังกล่าวไม่ได้ถูกกำหนดขึ้นมาลอยๆ โดยไม่มีข้อมูลทางวิชาการด้านสาธารณสุขมาสนับสนุน จากการร่วมประชุมหารือระหว่าง ขร. กรมควบคุมโรค กระทรวงสาธารณสุข ศูนย์วิทยาศาสตร์สุขภาพโรคอุบัติใหม่ รพ.จุฬาลงกรณ์ และหน่วยงานที่ให้บริการขนส่งทางรางทุกระบบ เมื่อวันที่ 17 มิถุนายน 2563 เพื่อกำหนดมาตรการที่เหมาะสมรองรับการเปิดเทอมและปรับปรุงการดำเนินมาตรการป้องกันการแพร่ระบาดของเชื้อโควิด-19 ร่วมกันนั้น ทางกรมควบคุมโรคและศูนย์วิทยาศาสตร์สุขภาพโรคอุบัติใหม่ โรงพยาบาลจุฬาลงกรณ์ ทั้ง 2 หน่วยงานได้มีความเห็นทางวิชาการด้านสาธารณสุขเห็นพ้องร่วมกันในการกำหนดให้ผู้โดยสารในระบบขนส่งทางรางต้องสวมหน้ากากและงดการพูดคุยขณะอยู่ในขบวนรถและตลอดเวลาเมื่อใช้บริการ ทั้งนี้ เพื่อเป็นการป้องกันการแพร่กระจายของสารคัดหลั่ง และการแพร่เชื้อโรคทางฝอยละอองน้ำลายนั่นเอง การออกมาตรการใดๆก็ตามทาง ขร. คำนึงถึงความปลอดภัยของประชาชนผู้ใช้บริการเป็นสำคัญ แม้บางมาตรการอาจทำให้ผู้โดยสารได้รับความไม่สะดวกมากนัก จึงขอความร่วมมือจากผู้โดยสารเพื่อให้ผู้โดยสารทุกคนเดินทางด้วยระบบขนส่งทางรางอย่างปลอดภัยห่างไกลโควิด-19
วันจันทร์ที่ 22 สิงหาคม 2565
รมว.เฮ้ง ห่วงใย ลูกจ้างถูกดินสไลด์ทับเสียชีวิต จ.สงขลา สั่ง กสร.จับมือ สปส.ช่วยเหลือด่วน
รัฐมนตรีว่าการกระทรวงแรงงานห่วงอุบัติเหตุดินสไลด์ จ.สงขลา สั่งกรมสวัสดิการและคุ้มครองแรงงาน(กสร.) ร่วมกับสำนักงานประกันสังคม (สปส.) เข้าตรวจสอบและให้ความช่วยเหลือด้านสิทธิประโยชน์ที่พึงได้รับตามกฎหมาย พร้อมเตือนนายจ้างให้ปฏิบัติตามกฎหมายความปลอดภัยฯ
รัฐมนตรีว่าการกระทรวงแรงงานห่วงอุบัติเหตุดินสไลด์ จ.สงขลา สั่งกรมสวัสดิการและคุ้มครองแรงงาน(กสร.) ร่วมกับสำนักงานประกันสังคม (สปส.) เข้าตรวจสอบและให้ความช่วยเหลือด้านสิทธิประโยชน์ที่พึงได้รับตามกฎหมาย พร้อมเตือนนายจ้างให้ปฏิบัติตามกฎหมายความปลอดภัยฯ เพื่อป้องกันการเกิดเหตุซ้ำ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กรณีสื่อมวลชนเสนอข่าว การเกิดอุบัติเหตุดินสไลด์ทับลูกจ้างเสียชีวิต ขณะกำลังลงไปขุดดินวางท่อระบายน้ำ เมื่อวันที่ 21 สิงหาคม 2565 ที่ผ่านมา สถานที่เกิดเหตุบริเวณถนนกาญจนวนิช บ้านพรุเตียว หมู่ 5 ต.สำนักขาม อ.สะเดา จ.สงขลา จากรายงานในเบื้องต้น พบว่าผู้เสียชีวิต คือ นายพรชัย อำภา อายุ 38 ปี คนงานก่อสร้างที่ลงขุดดินเพื่อวางท่อระบายน้ำ ซึ่งอยู่ลึกลงไปจากพื้นถนนประมาณ 5 เมตร ปรากฏว่าดินด้านข้างได้ทรุดตัวถล่มลงมาทับร่างอย่างรวดเร็วฝังร่างทั้งเป็นและเสียชีวิตในเวลาต่อมา จากเหตุการณ์สูญเสียดังกล่าว ผมขอแสดงความเสียใจกับญาติ ครอบครัวของผู้เสียชีวิต และฝากไปถึงนายจ้างให้ปฏิบัติตามกฎหมายความปลอดภัยในการทำงาน เพื่อป้องกันไม่ให้เกิดอุบัติเหตุจากการทำงานเช่นนี้อีก พร้อมสั่งการให้กรมสวัสดิการและคุ้มครองแรงงาน (กสร.) ร่วมกับสำนักงานประกันสังคม (สปส.) เข้าตรวจสอบข้อเท็จจริงและดำเนินการตามกฎหมาย พร้อมให้ความช่วยเหลือด้านสิทธิประโยชน์ที่ญาติผู้เสียชีวิตพึงได้รับ กรณีเสียชีวิตเนื่องจากการทำงาน จากกองทุนเงินทดแทนอย่างเต็มที่
ด้านนายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กสร. ได้มอบหมายพนักงานตรวจความปลอดภัย สำนักงานสวัสดิการและคุ้มครองแรงงานจังหวัดสงขลา ศูนย์ความปลอดภัยในการทำงานเขต 2 จ.สงขลา ประสานสำนักงานประกันสังคมจังหวัดสงขลา ร่วมกันตรวจสอบข้อเท็จจริงเพิ่มเติมจากนายจ้าง และผู้ที่เกี่ยวข้อง เพื่อดำเนินการช่วยเหลือญาติของลูกจ้างผู้เสียชีวิตให้ได้รับสิทธิประโยชน์ที่พึงได้รับ รวมถึงรวบรวมพยานหลักฐานว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน ในสถานที่ที่มีอันตรายจากการตกจากที่สูงและที่ลาดชันจากวัสดุกระเด็น ตกหล่น และพังทลาย และจากการตกลงไปในภาชนะเก็บหรือรองรับวัสดุ พ.ศ.2564 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน หรือไม่ หากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
วันเสาร์ที่ 10 กรกฎาคม 2564
รถไฟฟ้าแอร์พอร์ต เรล ลิงก์ ปรับเวลาปิดให้บริการรถไฟฟ้า เป็นเวลา 21.00 น. ตั้งแต่วันที่ 12 กรกฎาคม 2564 สอดคล้องตามมติของศูนย์บริหารสถานการณ์แพร่ระบาดของโรคติดเชื้อไวรัส COVID-19 (ศ
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม เปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 21.00 น. ตั้งแต่วันที่ 12 กรกฎาคม 2564 เป็นต้นไป
นายสุเทพ พันธุ์เพ็ง กรรมการผู้อำนวยการใหญ่บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม เปิดเผยว่าตามที่ศูนย์บริหารสถานการณ์แพร่ระบาดของโรคติดเชื้อไวรัส COVID-19 (ศบค.) มีมติจำกัดการให้บริการของระบบขนส่งสาธารณะ โดยหยุดให้บริการตั้งแต่เวลา 21.00 น. - 04.00 น. ของวันถัดไป ในพื้นที่ควบคุมสูงสุดและเข้มงวด 10 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร สงขลา ปัตตานี ยะลา นราธิวาส โดยเริ่มตั้งแต่วันที่ 12 กรกฎาคม 2564 เป็นต้นไปนั้น
รฟฟท. จึงดำเนินการให้สอดคล้องตามมาตรการดังกล่าวข้างต้น โดยเปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 21.00 น. ตั้งแต่วันที่ 12 กรกฎาคม 2564 เป็นต้นไป โดยรถไฟฟ้าขบวนสุดท้ายจะออกจากสถานีต้นทางคือ สถานีพญาไท และสถานีสุวรรณภูมิ เวลา 20.30 น. และจะถึงสถานีปลายทางเวลา 21.00 น.
โดยบริษัทยังคงคุมเข้มและเน้นย้ำมาตรการป้องกันการแพร่ระบาดของไวรัส COVID-19 โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี ,เพิ่มความถี่ในการทำความสะอาดบริเวณจุดสัมผัสภายในสถานี และในขบวนรถ , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ รวมถึงขอความร่วมมือผู้โดยสารปฏิบัติตามมาตรการ D-M-H-T-T อย่างเคร่งครัด ได้แก่ เว้นระยะห่างระหว่างบุคคลภายในขบวนรถและสถานี ( D : Distancing ) , สวมหน้ากากผ้า/หน้ากากอนามัยตลอดเวลาที่ใช้บริการรถไฟฟ้า (M : Mask Wearing ) , ล้างมือด้วยเจลแอลกอฮอล์ทั้งก่อนและหลังเข้าใช้บริการ ( H : Hand Washing ) , ตรวจวัดอุณหภูมิร่างกายก่อนเข้าใช้บริการ ( T : Testing ) และสแกน QR Code ไทยชนะบริเวณสถานีทุกครั้ง เพื่อเป็นประโยชน์ในการสอบสวนโรค ( T : Thai Cha Na )
วันศุกร์ที่ 8 ตุลาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
ณ วันที่ 7 ต.ค.2564 โครงการคนละครึ่งระยะที่ 3 มีผู้ใช้สิทธิสะสมจำนวน 24.76 ล้านราย โดยมียอดใช้จ่ายสะสมรวม 80,660.3 ลบ. และโครงการยิ่งใช้ยิ่งได้ มีประชาชนผู้ใช้สิทธิจำนวน 79,681 คน โดยมียอดใช้จ่ายสะสมรวมทั้งหมด 2,496 ลบ.
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 7 ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจำนวน 24.76 ล้านราย จากผู้เข้าร่วมโครงการรวม 27.47 ล้านราย โดยมียอดการใช้จ่ายสะสมรวม 80,660.3 ล้านบาท แบ่งเป็นเงินที่ประชาชนจ่ายสะสม 41,016 ล้านบาท และรัฐร่วมจ่ายสะสม 39,644.3 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจำนวน 79,681 คน จากจำนวนผู้เข้าร่วมโครงการ 497,374 ราย โดยมียอดใช้จ่ายสะสมรวมทั้งหมด 2,496 ล้านบาท โดยมีมูลค่าการใช้จ่ายสะสมที่นำมาคำนวณสิทธิ e-Voucher 1,957 ล้านบาท และคิดเป็นมูลค่าสะสม e-Voucher ทั้งสิ้นกว่า 213 ล้านบาท และมูลค่าการใช้จ่ายส่วน e-Voucher 110 ล้านบาท
นอกจากนี้ โฆษกกระทรวงการคลังได้ให้ข้อมูลเพิ่มเติมว่า ประชาชนผู้ได้รับสิทธิโครงการคนละครึ่ง ระยะที่ 3 และโครงการยิ่งใช้ยิ่งได้ (โครงการฯ) สามารถใช้สิทธิซื้ออาหารและเครื่องดื่มจากร้านอาหารและเครื่องดื่มที่เข้าร่วมโครงการฯ ผ่านผู้ให้บริการฟู้ดเดลิเวอรี่แพลตฟอร์มได้แล้วในขณะนี้ ซึ่งมีผู้ให้บริการฟู้ดเดลิเวอรี่แพลตฟอร์มที่ได้รับอนุมัติให้เข้าร่วมโครงการฯ แล้ว 2 ราย ได้แก่ Grab และ LINEMAN และมีผู้ประกอบการร้านอาหารและเครื่องดื่มในโครงการฯ สามารถขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มแล้วกว่า 54,000 ราย โดยประชาชนสามารถใช้บริการ เวลา 06.00 – 20.00 น. ของทุกวัน
ทั้งนี้ รัฐจะสนับสนุนเงินในส่วนค่าอาหารและ/หรือเครื่องดื่มเท่านั้น ไม่รวมถึงค่าจัดส่งหรือค่าใช้จ่ายอื่นใด โดยผู้ประกอบการร้านอาหารและเครื่องดื่มในโครงการฯ ที่ประสงค์จะขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มสามารถสมัครผ่านแอปพลิเคชัน “ถุงเงิน” ได้อย่างต่อเนื่อง โดยสามารถเลือกเชื่อมต่อกับผู้ให้บริการฟู้ดเดลิเวอรี่แพลตฟอร์มเพื่อขายอาหารและเครื่องดื่มตามโครงการฯ ได้เพียงรายเดียว ทั้งนี้ สามารถตรวจสอบหลักเกณฑ์และเงื่อนไขได้ที่ www.คนละครึ่ง.com และ www.ยิ่งใช้ยิ่งได้.com
สำหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์มล่าสุด (08.00 น.) ในช่วง 4 วันแรก (4 – 7 ตุลาคม 2564) โครงการคนละครึ่ง ระยะที่ 3 มีการใช้จ่ายสะสม 112.4 ล้านบาท แบ่งเป็นเงินที่ประชาชนจ่าย 57.9 ล้านบาท และรัฐร่วมจ่าย 54.5 ล้านบาท สำหรับโครงการยิ่งใช้ยิ่งได้มีการใช้จ่ายสะสม 94,703 บาท
ประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564 และประชาชนที่สนใจเข้าร่วมโครงการคนละครึ่ง ระยะที่ 3 ยังสามารถลงทะเบียนอย่างต่อเนื่องได้ตั้งแต่เวลา 06.00 – 22.00 น. ของทุกวัน จนกว่าจะครบ 28 ล้านสิทธิ ซึ่งยังมีสิทธิเหลือกว่า 4.4 แสนสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” สำหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิคงเหลือกว่า 5.2 แสนสิทธิ
สำนักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันอังคารที่ 26 กรกฎาคม 2565
รัฐบาลเปิดบริการคลังข้อมูลธุรกิจให้ประชาชนและผู้ประกอบการใช้งานได้ฟรี
วันเสาร์ที่ 23 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอำนวยความสะดวกด้านการเข้าถึงข้อมูลแก่ประชาชนโดยเปิดคลังข้อมูลธุรกิจที่ใหญ่ที่สุดในประเทศ DBD DataWarehouse+
ให้ประชาชนและผู้ประกอบธุรกิจใช้บริการฟรี เช่น ตรวจสอบสถานะนิติบุคคลพร้อมข้อมูลเปรียบเทียบกับธุรกิจในประเภทเดียวกันขนาดเดียวกัน ข้อมูลงบการเงินของนิติบุคคล
สะท้อนจุดแข็ง-จุดอ่อน และแนวทางแก้ไข วิเคราะห์ศักยภาพการดำเนินธุรกิจในแต่ละพื้นที่แนวโน้มธุรกิจรายประเภท ตลอดจนค้นหาคู่ค้าทางธุรกิจ
ช่วยให้ผู้ประกอบการสามารถปรับปรุงประสิทธิภาพการบริหารธุรกิจได้ด้วยตนเองและประชาชนเข้าถึงข้อมูลของนิติบุคคลได้ก่อนตัดสินใจลงทุน
ผู้สนใจใช้งานได้ผ่านทางเว็บไซต์กรมพัฒนาธุรกิจการค้า www.dbd.go.th หรือทางแอปพลิเคชัน DBD e-Service
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 22 กรกฎาคม 2564
เร่งช่วย "คนไร้บ้าน" ให้มีชีวิตปลอดภัยทั่วประเทศ พบเห็นแจ้งสายด่วน 1300
....
คนเร่ร่อน หรือ คนไร้บ้าน เป็นอีกหนึ่งกลุ่มคนในสังคมที่รัฐบาลเร่งให้ความช่วยเหลือ ล่าสุด กระทรวงการพัฒนาสังคมและความมั่นคงของมนุษย์ (พม.) ได้ลงพื้นที่สำรวจ และให้การช่วยเหลือ ด้วยกลไกหน่วยเคลื่อนที่เร็วที่มีอยู่ใน 77 จังหวัด
.
สำหรับในเขตพื้นที่ กทม. มีบ้านปันสุข (ธนบุรี) และบ้านมิตรไมตรี เป็นสถานที่ที่รองรับ ส่วนในต่างจังหวัดจะมีสถานที่ที่รัฐจัดไว้ให้
.
ขอเชิญชวนประชาชน ร่วมเป็นส่วนหนึ่งของการช่วยเหลือสังคม หากพบเห็นคนไร้บ้าน สามารถโทร. แจ้ง สายด่วน 1300
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...